
Pesimizmi me muajin Safer është prej veprave të periudhës së 

injorancës^ 


Pyetja: Është e përhapur se muaji Safer është muaj fatkeq dhe 
shumë njerëz të thjeshtë bëhen pesimistë, gjatë muajit, në shumë 
çështje, p.sh. në lidhjen e kontratës së martesës. Për më tepër, 
shumë njerëz besojnë se gjatë tubimit për lidhjen e kontratës 
martesore nuk lejohet të thyhet ndonjë shkop, të lidhen nyje litarët 
apo të gërshetohen gishtërinjtë, sepse kjo çon në dështimin e 
martesës në fjalë dhe mosmarrëveshjet mes bashkëshortëve. 

Përderisa kjo çështje prek besimin shpresojmë të na këshilloni 
dhe ta sqaroni dispozitën fetare për këtë. Allahu ju dhuroftë 
sukses të gjithëve në atë që Ai e donë dhe është i kënaqur? 

Përgjigja: Pesimizmi me muajin Safer është prej 

karakteristikave të xhahilijetit - periudhës para islamike të 
injorancës - dhe është vepër e ndaluar. Saferi - ashtu sikur të gjithë 
muajt e tjerë - nuk sjell të mira apo të këqija por, e mira është prej 
Allahut të lartësuar ndërsa e keqja ndodh me caktimin e tij, ndërsa 
është vërtetuar se Pejgamberi (lavdërimi dhe shpëtimi i Allahut 
qofshin mbi të) anuloi konceptin e pesimizmit kur tha: “Nuk ka 
Adva (aludon në ngjitjen e sëmundjes e cila nuk ndodh vetvetiu por, 
me caktimin e AUahut), as Tijere (oguret, shenjat e këqija), as 
Hame^(Bufi - zogu i njohur)^ e as Safer. (Muaji Safer që sipas bindjeve 
të arabëve të kohës së injorancës sillte fat të keq).” (Buhariu dhe 
Muslimi) 


^ Komisioni i Përhershëm për Fetva: 28/357, fetvaja me nr: 

2 

Arabët e kohës së injorancës kishin dy komente për këtë: 

- Kur vritej ndokush eshtrat e tij shndërroheshin në buf dhe fluturonte dhe vajtonte 
gjersa kryhej hakmarrja për të. E disa të tjerë mendonin se ky është shpirti i tij 

- Komenti i dytë: ata mendonin se Hame është Bufi - Zogu i njohur i cili kur ndalej 
mbi çatinë e dikujt dhe vajtonte kjo ndjellte te ta ndjenjën se dikush në atë shtëpi 
do të vdiste. 

^ Zool. Shpend grabitqar i natës, me kokë të madhe e të rrumbullakët, me sy të 
mëdhenj në ballë, me sqep të shkurtër e të kthyer, që rron ndër pyje e në gërmadha 
dhe që këndon natën sikur vajton. 




Kjo dispozitë vlen edhe për gërshetimin e gishtërinjve, thyerjes 
së shkopit, e veprime të ngjashme gjatë kontratës së martesës. 
Besimet e tilla janë të kota dhe të pabaza dhe nuk lejohet që njeriu 
të ketë bindje të tillë. Allahu iu dhëntë sukses të gjithëve. 

Largimi nga martesa apo synetimi e të ngjashme me to në 
muajin Safer është një lloj pesimizmi^ 


Pyetja: Kemi dëgjuar se disa njerëz besojnë se askush nuk 
duhet të martohet apo të bëhet synet në muajin Safer. Shpresojmë 
të na tregoni qëndrimin e Islamit për këtë çështje, Allahu ju ruajtë? 

Përgjigja: Ajo që është përmendur në lidhje me martesën apo 
synetinë në muajin Safer është një lloj pesimizmi me këtë muaj. 
Pesimizmi përmes muajve, ditëve, shpendëve dhe kafshëve tjera 
nuk lejohet, ngase Buhariu dhe Muslimi kanë transmetuar nga Ebu 
Hurejre (Allahu qoftë i kënaqur me të) se i Dërguari i Allahut 
(lavdërimi dhe shpëtimi i Allahut qofshin mbi të) ka thënë: “Nuk 
ka Adva (aludon në ngjitjen e sëmundjes e cila nuk ndodh vetvetiu 
por, me caktimin e AUahut), as Tijere (oguret, shenjat e këqija), as 
Hame (Bufi - zogu i njohur) e as Safer. (Muaji Safer që sipas bindjeve 
të arabëve të kohës së injorancës silltefat të keq). ” 

Pesimizmi me muajin Safer është prej Tijeres të ndaluar. Ajo 
ishte vepër e periudhës së injorancës dhe Islami e ka anuluar atë. 

Allahu na dhëntë sukses të gjithëve, dhe lavdërimi e shpëtimi i 
Allahut qofshin mbi Pejgamberin tonë, Muhamedin, familjen dhe 
shokët e tij. 

Tevessuli (kërkimi i begatisë) në muajin Safer^ 


Pyetja: Një dua e cila ju shpërndahet disa emigrantëve, që ia 
kemi bashkëngjitur edhe pyetjes, në të janë disa fjalë ku thuhet: "O 
Zoti im, me autoritetin e Hasanit dhe të vëllait, gjyshit dhe babait 
të tij, na mjafto nga e keqja e kësaj dite dhe atë që zbret në të, O Ti 
që i mjafton të tjerët nga e keqja. "Atyre do t'u mjaftoj Allahu e Ai 
është që dëgjon dhe sheh", "Na mjafton Allahu sa mbikëqyrës i 
mirë është Ai" dhe "Nuk ka forcë e as fuqi vetëm se me Allahun, 
të Lartin dhe të Madhin." 

O Zot, ne të lutemi me emrat e Tu të bukur dhe fjalët e Tua të 
përsosura, të lutemi me shenjtërinë e pejgamberit Tënd dhe 
zotërisë sonë Muhamedit (lavdërimi dhe shpëtimi i Allahut 
qofshin mbi të), të na ruash dhe të na shpëtosh nga sprovat e Tua. 
O Ti që i largon fatkeqësitë, i çliron brengat, dhe e largon 
pikëllimin, na e largo neve atë që është caktuar për ne në këtë vit 
prej pikëllimit dhe mërzisë, Ti ke fuqi mbi çdo gjë." 

Shpresoj nga shkëlqesia juaj të shikoni dispozitën islame rreth 
saj? 

Përgjigja: Kjo dua është e shpikur - bidat, sepse është 
përkufizuar me një kohë të caktuar si dhe në të ka tevessul me 
Hasenin dhe Husejnin, shenjtërinë e të Dërguarit (lavdërimi dhe 
shpëtimi i Allahut qofshin mbi të) dhe autoritetin e tij si dhe me 
emra me të cilët është emërtuar Allahu por, të cilët nuk janë 
përmendur në Kuran dhe Synet. Allahu i lartësuar nuk lejohet të 
emërtohet vetëm se me emrat që e ka emërtuar veten në Librin e 
Tij apo në fjalët e të Dërguarit të Tij, Muhamedit (lavdërimi dhe 
shpëtimi i Allahut qofshin mbi të). 

Tevessuli (kërkimi i begatisë) përmes individëve apo autoritetit 
të tyre, gjatë lutjes, është bidat (risi në fe), e çdo bidat është devijim 
dhe shteg që shpie deri në shirk. Për këtë, duhet të ndalohet 
shpërndarja e kësaj duaje dhe të shkatërrohen kopjet që e 

^ Komisioni i përhershëm për Fetva: 1/ 187,fetvaja me nr: 20316. 





përmbajnë atë, nëse gjinden. Si duket kjo është prej intrigave të 
fraksionit të devijuar - Shia. 

Allahu na dhëntë sukses dhe lavdërimi e shpëtimi i Allahut 
qofshin mbi pejgamberin tonë, Muhamedin, familjen dhe shokët e 
tij. 


Komisioni i Përhershëm për Fetva 


Kryetari 

Zëvendëskryetari 

Anëtarët 

AbdulAziz b. Baz 

AbdulAziz Ali Shejh 

Abdullah b. 
Gudejjan 


Salih E1 Fevzan 

Bekr Ebu Zejd 


) 











Dispozita për namazin nafile të mërkurën e fundit në muajin 

Safer^ 


Pyetja: Disa dijetarë në vendin tonë pretendojnë se ekziston në 
fenë Islame një namaz nafile të cilin njeriu e falë të mërkurën e 
fundit të muajit Safer. Ai - sipas tyre - falet në kohën e namazit të 
Duhasë, ka katër rekate me një selam. Në çdo rekat të tij lexohet 
Fatiha dhe sureja E1 Kevther shtatëmbëdhjetë herë, sureja E1 Ihlas 
pesëdhjetë herë dhe dy suret e fundit nga njëherë. Këtë e vepron 
në çdo rekat e pastaj jep selam, e kur ta përfundon selamin fillon 
me leximin e ajetit: “AU-Uahu është mhizotërues i punës së vet, por 
shumica e njerëzve nuk e dinë (fshehtësinë e çështjeve).” (Jusuf: 21) 
treqind e gjashtëdhjetë herë, pastaj "Xhevheretul Kemal" (formulë 
e veçantë sufite) tre herë dhe e përmbyll duke lexuar: “I pastër e i 
lartë është Zoti yt, Zoti i gjithëfuqishëm nga ajo që ata i përshkruajnë. 
Çdo e mirë qoftë ndaj të dërguarve. Dhe falënderimi i qoftë Allahut, 
Zotit të gjithësisë!” (Es Saf-fat: 180-182) 

E veçanta e këtij ajeti është se largon sprovën e cila zbret të 
mërkurën e fundit të muajit Safer. Ata thonë gjithashtu: Gjatë vitit 
zbresin treqind e njëzet mijë sprova dhe e tërë kjo ngjan të 
mërkurën e fundit në muajin e Safer, kështu që kjo ditë është dita 
më e vështirë gjatë tërë vitit. Andaj, ai që e falë këtë namaz në 
formën e lartpërmendur, Allahu do ta ruaj me bujarinë e Tij nga të 
gjitha fatkeqësitë të cilat zbresin atë ditë ndërsa edhe ata që nuk 
mund ta kryejnë në këtë formë, si fëmijët, përfitojnë nga ky namaz. 
Ky namaz a është i lejuar apo jo? 

Pfrgjigja me nr: 4 

Ky namaz nafile i përmendur në pyetje nuk dimë të ketë bazë në 
Kuran apo Sunet. Gjithashtu, nuk është vërtetuar se ndokush nga 
të parët e këtij umeti dhe njerëzit e ditur pas tyre e kanë vepruar 
këtë namaz nafile, por ai është një bidat i shëmtuar. Eshtë 

® Fetvatë e Komisionit të Përhershëm për Fetva: 2/497fetvaja me nr: 1619. 




vërtetuar se Pejgamberi (alejhis salatu ues selam) ka thënë: “Ai që 
vepron ndonjë vepër në kundërshtim me çështjen tonë (fenë), i 
refuzohet atij” dhe ka thënë: “Ai që shpikë në çështjen tonë (fenë) 
diçka që nuk është prej saj, i refiizohet atij. ” 

Andaj, kushdo që ia atribuon këtë namaz Pejgamberit (lavdërimi 
dhe shpëtimi i Allahut qofshin mbi të) apo ndonjërit prej 
Sahabëve (Allahu qoftë i kënaqur me ta) ka fabrikuar një shpifje të 
rëndë dhe atij i takon ndëshkimi të cilin e ka përgatitur Allahu për 
gënjeshtarët. 

Allahu na dhëntë sukses të gjithëve, dhe lavdërimi e shpëtimi i 
Allahut qofshin mbi Pejgamberin tonë, Muhamedin, familjen dhe 
shokët e tij. 

